ஈரெத்திலமீன்

ஈரெத்திலமீன் (Diethylamine) என்பது CH3CH2NHCH2CH3 அல்லது C4H11N என்ற மூலக்கூற்று வாய்ப்பாடு கொண்ட ஓர் இரண்டாம்நிலை அமீன் சேர்மமாகும்.

பண்புகள்
வீரியம் குறைவான காரநீர்மம் 
எளிதில் தீப்பற்றும் தன்மையுடையது 
தண்ணீர் மற்றும் எத்தனாலில் கலக்கும் இயல்புடையது 
நிறமற்றது, ஆயினும் மாசுக்களின் சேர்க்கை காரணமாக பெரும்பாலும் பழுப்பு நிறத்தில் காணப்படுகிறது 
துரிதமாக ஆவியாகும் தன்மை கொண்ட இச்சேர்மம் துர்நாற்றத்தை வெளிப்படுத்துகிறது.

தயாரிப்பு
எத்தனால் மற்றும் அமோனியாவில் இருந்து ஈரெத்திலமீன் பெருமளவில் தயாரிக்கப்படுகிறது. இச்செயல் முறையில் எத்திலமீன் மற்றும் மூவெத்திலமீன் சேர்ந்து உருவாகின்றன.

பயன்கள்
அரிமானத் தடுப்பி மற்றும் ரப்பர் , பிசின்கள், சாயங்கள் மற்றும் மருந்துகள் உற்பத்தியில் ஈரெத்திலமீன் பயன்படுகிறது. 
எல்.எசு.டி எனப்படும் லைசெர்ஜிக் ஆசிட் டைதலமைடு (லைசர்கிக் அமிலயிருதலமைடு) தயாரிப்பில் இது பயன்படுத்தப்படுகிறது. இவ்வுற்பத்தியை மருந்து செயலாக நிர்வாக அமைப்பு கண்காணிக்கிறது.

பாதுகாப்பு
ஈரெத்திலமீன் ஓர் அரிக்கும் வேதிச் சேர்மம் ஆகும். தோலின் மீது படநேர்ந்தால்  எரிச்சல் அல்லது தீக்காயத்தை ஏற்படுத்தும்.

மேற்கோள்கள் 

 Merck Index, 12th Edition, 3160.

புற இணைப்புகள் 
 Hazardous Substance Fact Sheet 
 CDC - NIOSH Pocket Guide to Chemical Hazards

ஆல்கைல் அமீன்கள்